ಫೀಫಾ ಸ್ವಿಡ್ಜರ್ಲ್ಯಾಂಡಿನ ಕಾನೂನುಗಳ ಪ್ರಕಾರ ಸ್ಥಾಪಿಸಲ್ಪಟ್ಟ ಒಂದು ಸಂಸ್ಥೆಯಾಗಿದೆ. ಅದರ ಕೇಂದ್ರ ಕಾರ್ಯಸ್ಥಳವು ಜ್ಯೂರಿಚ್ ನಲ್ಲಿದೆ.
ಪ್ರತಿ ನೊಂದಾಯಿಸಲ್ಪಟ್ಟ ಸದಸ್ಯ ಸಂಸ್ಥೆಗಳಿಂದ ಪ್ರತಿನಿಧಿಗಳ ರಚನೆಯ ಒಂದು ಸಭೆ, ಫೀಫಾ ಕಾಂಗ್ರೆಸ್ ಫೀಫದ ಪ್ರಧಾನ ಅಂಗವಾಗಿದೆ. ಕಾಂಗ್ರೆಸ್ ಸಾಮಾನ್ಯ ಸಭೆಗಳಲ್ಲಿ ಪ್ರತಿ ವರುಷವೂ ಒಂದು ಬಾರಿ ಸೇರುತ್ತದೆ, ಹಾಗೂ ಹೆಚ್ಚುವರಿಯಾಗಿ ವಿಶೇಷ ಸಭೆಗಳು 1998 ರಿಂದ ಮರುಷಕ್ಕೊಂಮ್ಮೆ ನಡೆಸಲ್ಪಡುತ್ತಿವೆ. ಕೇವಲ ಕಾಂಗ್ರೆಸ್ ಮಾತ್ರ ಫೀಫದ ಕಾಯಿದೆಗಳಿಗೆ ಬದಲಾವಣೆ ತರಬಹುದು.
ಕಾಂಗ್ರೆಸ್ ಫೀಫಾದ ಅಧ್ಯಕ್ಷರು, ಅದರ ಪ್ರಧಾನ ಕಾರ್ಯದರ್ಶಿ ಹಾಗೂ ಫೀಫಾದ ಕಾರ್ಯನಿರ್ವಾಹಕ ಸಮಿತಿಯ ಇತರೆ ಸದಸ್ಯರನ್ನು ಚುನಾಯಿಸುತ್ತದೆ. ಅದರ ಅಧ್ಯಕ್ಷರು ಮತ್ತು ಪ್ರಧಾನ ಕಾರ್ಯದರ್ಶಿಗಳು ಫೀಫಾದ ಮುಖ್ಯ ಕಚೇರಿಯ ಮೇಲ್ವಿಚಾರಕರು, ಮತ್ತು ಸುಮಾರು 280 ಸದಸ್ಯರ ಸಿಬ್ಬಂದಿಯ ಜೊತೆ ಪ್ರಧಾನ ಸಚಿವಾಲಯದಿಂದ ಕಾರ್ಯರೂಪಕ್ಕೆ ತರಲ್ಪಟ್ಟ, ಅದರ ದಿನನಿತ್ಯದ ಆಡಳಿತಗಳಿಗೆ ಜವಾಬ್ದಾರಿವಹಿಸುತ್ತಾರೆ.
ಅಧ್ಯಕ್ಷರಿಂದ ಸಭಾಪತಿ ಸ್ಥಾನ ವಹಿಸಲ್ಪಟ್ಟ ಫೀಫಾದ ಕಾರ್ಯನಿರ್ವಾಹಕ ಸಮಿತಿಯು, ಕಾಂಗ್ರೆಸ್ ವಿರಾಮ ಕಾಲದಲ್ಲಿ ಸಂಸ್ಥೆಯ ಮುಖ್ಯ ತೀರ್ಮಾನ ಕೈಗೊಳ್ಳುವ ಅಂಗವಾಗಿದೆ. ಕಾರ್ಯನಿರ್ವಾಹಕ ಸಮಿತಿಯ ಅಧಿಕಾರದ ಕೈಕೆಳಗೆ ಅಥವಾ ಸ್ಥಿರವಾದ ಸಮಿತಿಯಂತೆ ಕಾಂಗ್ರೆಸ್ ನಿಂದ ರಚಿಸಲ್ಪಟ್ಟ ಅನೇಕ ಇತರೆ ಭಾಗಗಳನ್ನು ಸಹ ಫೀಫಾದ ವಿಶ್ವವ್ಯಾಪಿ ಸಂಸ್ಥೆಯ ರಚನೆಯು ಹೊಂದಿದೆ. ಆ ಅಂಗ ಸಂಸ್ಥೆಗಳಲ್ಲಿ ಫೈನಾನ್ಸ್ ಕಮಿಟಿ, ದಿ ಡಿಸೆಪ್ಲಿನರಿ ಕಮಿಟಿ, ರೆಫರಿಗಳ ಕಮಿಟಿ ಮುಂತಾದುವುಗಳಿವೆ.
ತನ್ನ ವಿಶ್ವವ್ಯಾಪಿ ಸಂಸ್ಥೆಗಳೂ ಅಲ್ಲದೆ (ಅಧ್ಯಕ್ಷೀಯ, ಕಾರ್ಯನಿರ್ವಾಹಕ ಸಮಿತಿ, ಕಾಂಗ್ರೆಸ್ ಮುಂತಾದುವು) ವಿವಿಧ ಖಂಡಗಳು ಹಾಗೂ ಜಗತ್ತಿನ ಪ್ರದೇಶಗಳಲ್ಲಿ ಪಂದ್ಯದ ಮೇಲ್ವಿಚಾರಣೆ ನೋಡಿಕೊಳ್ಳುವ ಫೀಫಾದಿಂದ ಗುರುತಿಸಲ್ಪಟ್ಟಿರುವ ಆರು ವಿವಿಧ ಖಂಡ ಕೂಟಗಳಿವೆ. ರಾಷ್ಟ್ರೀಯ ಸಂಸ್ಥೆಗಳು ಫೀಫಾದ ಸದಸ್ಯರಾಗಿರುತ್ತಾರೆ, ಹಾಗೂ ವಿವಿಧ ಖಂಡಗಳ ಕೂಟಗಳು ಅಲ್ಲ. ವಿವಿಧ ಖಂಡಗಳ ಕೂಟಗಳಿಗೆ ಫೀಫಾದ ಕಾನೂನಿನ ಅಡಿ ಸೇರಿಸಿಕೊಳ್ಳಲಾಗಿದೆ. ಫೀಫಾದ ಸ್ಪರ್ಧೆಗಳ ಪ್ರವೇಶಕ್ಕಾಗಿ ಯೋಗ್ಯತೆ ಪಡೆಯಲು ಅವರ ತಂಡಗಳು ಅವರ ರಾಷ್ಟ್ರವು ಭೌಗೋಳಿಕವಾಗಿ ಶಾಶ್ವತ ನಿವಾಸಿಯಾಗಿರುವ ಖಂಡ ಕೂಟ ಹಾಗೂ ಫೀಫಾ ಎರಡಕ್ಕೂ ರಾಷ್ಟ್ರೀಯ ಸಂಸ್ಥೆಗಳು ಸದಸ್ಯತ್ವವನ್ನು ಹೊಂದಿರಲೇ ಬೇಕು (ಕೆಳಗೆ ಪಟ್ಟಿ ಮಾಡಿರುವ ಕೆಲವು ಭೌಗೋಳಿಕ ಅಪವಾದಗಳ ಸಹಿತ):
ಯುರೋಪ್ ಮತ್ತು ಏಷ್ಯಾ ಮಧ್ಯೆ ಪರಂಪರೆಯ ಗಡಿಯಲ್ಲೇ ಕುಳಿತಿರುವ ರಾಷ್ಟ್ರಗಳು ತಮ್ಮ ಆಯ್ಕೆಯ ಖಂಡದ ಕೂಟವನ್ನು ಸಾಮಾನ್ಯವಾಗಿ ಹೊಂದಿದ್ದಾರೆ. ಪರಿಣಾಮವಾಗಿ, ತಮ್ಮ ಭೂಭಾಗವು ಏಷ್ಯಾದಲ್ಲೇ ದೊಡ್ಡ ಪ್ರಮಾಣದಲ್ಲಿದ್ದಾಗ್ಯೂ, ರಷ್ಯಾ, ಟರ್ಕಿ, ಸೈಪ್ರೆಸ್, ಅರ್ಮೇನಿಯಾ, ಅಝರ್ ಬೈಜಾನ್ ಮತ್ತು ಜಾರ್ಜಿಯಾ ಒಳಗೊಂಡಂತಹ ಅನೇಕ ಅಂತರ ಖಂಡದ ದೇಶಗಳು UEFA ಯ ಭಾಗವಾಗಿರಲು ಆಯ್ಕೆ ಮಾಡಿಕೊಂಡಿವೆ. ತನ್ನ ಫುಟ್ ಬಾಲ್ ತಂಡಗಳನ್ನು ಅನೇಕ AFC ದೇಶಗಳಿಂದ ದಶಕಗಳ ಕಾಲ ಬಹಿಷ್ಕರಿಸಲ್ಪಟ್ಟಿದ್ದು, ಸಂಪೂರ್ಣವಾಗಿ ಏಷ್ಯಾದೊಳಗೆ ಇದ್ದರೂ ಸಹ ಇಸ್ರೇಲ್, 1994 ರಲ್ಲಿ UEFA ಗೆ ಸೇರಿತು. 2002 ರಲ್ಲಿ ಕಜಾಖಸ್ತಾನ್ AFC ಯಿಂದ UEFA ಗೆ ಸೇರಿತು. 2006 ರ ಜನವರಿಯಲ್ಲಿ ಅಸ್ಟ್ರೇಲಿಯಾ OFC ಯಿಂದ AFC ಗೆ ತೀರ ಇತ್ತೀಚೆಗೆ ಬದಲಾಯಿಸಿಕೊಂಡಿತು.
ದಕ್ಷಿಣ ಅಮೇರಿಕಾ ದೇಶಗಳಾಗಿದ್ದಾಗ್ಯೂ ಗಯಾನ ಹಾಗೂ ಸುರೀನಾಮ್ ಯಾವಾಗಲೂ CONCACAF ನ ಸದಸ್ಯರಾಗಿದ್ದಾರೆ
ಒಟ್ಟಾಗಿ, 129 ಮಹಿಳಾ ರಾಷ್ಟ್ರೀಯ ತಂಡಗಳಲ್ಲದೆ, 208 ರಾಷ್ಟ್ರೀಯ ಸಂಸ್ಥೆಗಳು ಹಾಗೂ ಅವುಗಳಿಗೆ ಸಂಬಂಧಿಸಿದ ಪುರುಷರ ರಾಷ್ಟ್ರೀಯ ತಂಡಗಳನ್ನು ಫೀಫಾ ಅಂಗೀಕರಿಸುತ್ತದೆ; ರಾಷ್ಟ್ರೀಯ ಫುಟ್ ಬಾಲ್ ತಂಡಗಳ ಯಾದಿ ಮತ್ತು ಅವುಗಳ ಪರಸ್ಪರ ದೇಶದ ಸಂಕೇತಗಳನ್ನು ನೋಡಿರಿ. ವಿಸ್ಮಯಕರವಾಗಿ, ಇಂಗ್ಲೆಂಡಿನಲ್ಲಿರುವ ನಾಲ್ಕು ಹೋಮ್ ನೇಶನ್ಸ್ ಅಲ್ಲದೇ, ಪ್ಯಾಲೆಸ್ಟೈನ್ ನಂತಹ ರಾಜಕೀಯವಾಗಿ ವಿವಾದವುಳ್ಳ ಪ್ರದೇಶಗಳಂತಹ ಅನೇಕ ಪರಮಾಧಿಕಾರವಿಲ್ಲದ ಅಸ್ತಿತ್ವಗಳನ್ನು ಭಿನ್ನ ದೇಶಗಳೆಂದು ಫೀಫಾ ಮಾನ್ಯ ಮಾಡಿರುವ ಕಾರಣ, ಯುನೈಟೆಡ್ ನೇಶನ್ಸ್ ಗಿಂತ ಹೆಚ್ಚು ಸದಸ್ಯ ರಾಷ್ಟ್ರಗಳನ್ನು ಫೀಫಾ ಹೊಂದಿದೆ. ಫೀಫಾದ ವಿಶ್ವ ಶ್ರೇಯಾಂಕಗಳು ಪ್ರತಿ ತಿಂಗಳೂ ಅಪ್ ಡೇಟ್ ಮಾಡಲ್ಪಡುತ್ತವೆ ಮತ್ತು ಅಂತರಾಷ್ಟ್ರೀಯ ಸ್ಪರ್ಧೆಗಳು, ಯೋಗ್ಯತಾ ಪಂದ್ಯಗಳು ಹಾಗೂ ಗೆಳೆತನದ ಪಂದ್ಯಗಳಲ್ಲಿ ಅವರ ಸಾಧನೆಗಳ ಆಧಾರದ ಮೇಲೆ ಪ್ರತಿ ತಂಡಕ್ಕೂ ಶ್ರೇಣಿಯನ್ನು ಕೊಡಲಾಗುತ್ತದೆ. ಒಂದು ವರ್ಷಕ್ಕೆ ನಾಲ್ಕು ಬಾರಿ ಅಪ್ ಡೇಟ್ ಮಾಡಲ್ಪಡುವ, ಮಹಿಳಾ ಫುಟ್ ಬಾಲ್ ಗೂ ಸಹ ವಿಶ್ವ ಶ್ರೇಯಾಂಕಗಳನ್ನು ಕೊಡಲಾಗುತ್ತದೆ.
ಪ್ರಾಯೋಜಕರು
ರಚನೆ
ಆರಂಭ ಫೀಫಾ 2014
ದಿ24-6-2014-ಮಂಗಳವಾರ